Proiectul JA „Susțin educația financiară în comunitatea mea”

<https://jar.ro/abcdarbancar>

Proiectul „Susțin educația financiară în comunitatea mea” desfășurat de Junior Achievement (JA) România oferă liceelor soluții pentru educația online:

- resurse digitale interactive pentru educarea utilizării responsabile a resurselor financiare

- acces gratuit la platforma LMS JA Inspire™

- posibilitatea de a beneficia de sprijin financiar pentru echipamente tehnice necesare educației în școală sau la distanță.

Proiectul se desfășoară până la data de 14 mai și este adresat tuturor liceelor din țară, iar participarea presupune parcurgerea de către elevii din clasele IX - XII a modulului digital interactiv de educație financiară ABCdar bancar. Fiecare licean care parcurge modulul își poate ajuta școala să obțină sprijin financiar pentru echipamente tehnice.

Participarea unui liceu presupune următoarele etape:

1.1 Cel puțin un profesor care predă în cadrul liceului accesează site-ul www.jaromania.org/hub și completează formularul disponibil la secțiunea „ABCdar bancar”. Fiecare profesor care efectuează înscrierea va coordona accesul elevilor pe platforma educațională JA Inspire™ pe baza unei liste de useri primită de la Organizator.

1.2 Implică un număr cât mai mare de participanți UNICI din totalul elevilor de liceu (clasele IX-XII) în parcurgerea a cel puțin 75% din conținutul modulului educațional online ABCdar bancar, disponibil pe platforma educațională JA Inspire™, în perioada stabilită de organizator. Un liceu acumulează un punct pentru fiecare elev care parcurge cel puțin 75% din curs. Elevii se pot conecta de la școală sau de acasă, utilizând orice dispozitiv conectat la internet (calculator, laptop sau telefon mobil). Liceele care acumulează cele mai multe puncte prin participanții UNICI vor beneficia de sprijin financiar pentru echipamente tehnice necesare educației în școală sau la distanță.

Informații pe pagina dedicată proiectului – <https://jar.ro/abcdarbancar>

Din 2003, Junior Achievement (JA) România pune GRATUIT la dispoziția instituțiilor școlare, programe de educație financiară, economică, antreprenorială și de orientare profesională pentru toate nivelurile de educație, în parteneriat cu Ministerul Educației Naționale (conform protocolului nr. 10184/2003).